|  |  |
| --- | --- |
|  | **MINISTERUL FINANŢELOR AL REPUBLICII MOLDOVA**  **SERVICIUL VAMAL** |

**O R D I N**

**Nr.** \_\_\_\_\_\_\_\_\_

**„ ” 2024 mun. Chişinău**

*„Cu privire la pozițiile tarifare a părților și a accesoriilor uzate pentru autovehicule, componente ale sistemului de frânare și de direcție, interzise introducerii și plasării sub orice regim vamal”*

În temeiul art.1411 alin.(3) din Codul vamal nr.95/2021 (Monitorul Oficial al Republicii Moldova, 2021, nr.219-225, art.238), cu modificările ulterioare, -

**ORDON:**

1. Se stabilesc pozițiile tarifare dinNomenclatura combinată a mărfurilor, aprobată prin Legea nr.172/2014, a părților și a accesoriilor uzate pentru autovehicule, componente ale sistemului de frânare și de direcție,interzise introducerii și plasării sub orice regim vamal, conform anexei nr.1.
2. Introducerea pe teritoriul vamal și vămuirea părților și a accesoriilor uzate pentru autovehicule, fără a aduce atingere pct.1, se va realiza conform anexei nr.2.
3. Executarea prezentului ordin se pune în sarcina subdiviziunilor teritoriale ale Serviciului Vamal.
4. Se abrogă Circulara Serviciului Vamal nr.247-C din 04.04.2022.
5. Prezentul Ordin intră în vigoare la data semnării.

**Director Igor TALMAZAN**

**Anexa nr. 1 la**

**Ordinul directorului Serviciului Vamal nr. \_\_\_\_\_\_ din \_\_\_\_\_\_\_\_\_\_ 2024**

|  |  |  |
| --- | --- | --- |
| **Nr. d/o** | **Poziția tarifară conform Nomenclaturii combinate a mărfurilor** | **Descrierea mărfurilor** |
| 1 | **ex.8708** | Frâne şi servofrâne (saboți, segment, disc); părţi ale acestora (plăci, tamburi, cilindri de frână, garnituri de frână montate, rezervoare pentru frâne hidraulice, cablul frânei de mână, etriere, manetă frână de parcare, pedală de frânare, etc.) |
| 2 | **ex.8708** | Volane, coloane şi cutii de direcţie; părţi ale acestora (axele volantului, tuburi de comandă, biele și manete de direcție, barele de cuplare, cutiile, carcasele și cremalierele; mecanismele de servodirecție, etc.) |

*„ex.”adăugat în fața poziției tarifare din coloana unu a tabelului indică că sunt interzise introducerii și plasării sub orice regim vamal exclusiv mărfurile descrise în coloana a două a tabelului*

**Anexa nr. 2 la**

**Ordinul directorului Serviciului Vamal nr. \_\_\_\_\_\_ din \_\_\_\_\_\_\_\_\_\_ 2024**

1. Introducerea și vămuire a părților și accesoriilor uzate de către operatorii economici va avea loc pe principii generale stabilite de legislația vamală în vigoare.
2. Introducerea și vămuire a părților și accesoriilor uzate de către persoanele fizice va avea loc prin declarare conform pct. 294 din Regulamentul de punere în aplicare a Codului vamal nr. 95/2021, și confirmarea destinației finale a mărfurilor conform art. 358 din Codul vamal nr. 95/2021, în ordinea următoare:
   1. la introducerea părților și accesoriilor uzate pentru autovehiculul propriu, funcționarul vamal va cere persoanei fizice completarea declarației vamale a călătorului, formular aprobat în baza Ordinului directorului Serviciului Vamal nr. 482-O/2023 „Cu privire la aprobarea declarației vamale a călătorului și a foii complementare, cerințelor pentru formularul declarației și instrucțiunea de completare, depunere a declarației vamale a călătorului, verificare și acordare a liberului de vamă”;
   2. la completarea formularului declarației vamale a călătorului, în tabelul 10 „Alte bunuri ce necesită a fi declarate”, persoana fizică va indica denumirea tehnică /comercială /uzuală a părților și a accesoriilor uzate, particularitățile distinctive ale acestora, marca și modelul autovehiculului căruia sunt destinate, sistemul autovehiculului în care urmează a fi utilizate (sistemul de propulsive, caroserie etc.), cantitatea, unitatea de măsură și valoarea acestora;
   3. la determinarea carcaterului ocazional conform art.358 alin.(4) lit.d), precum și al consumului final conform alin.(2) al aceluiași articol din Codul vamal nr.95/2021, pentru părțile și accesoriile uzate introduse și declarate de către persoanele fizice pentru autovehiculul propriu, funcționarul vamal va asigura completarea în „Acțiuni” a „Actului de control fizic” din SI „FRONTIERA”, cu informații despre părțile și accesoriile uzate introduse și declarate de către persoanele fizice pentru autovehiculul propriu.
3. La descrierea mărfurilor în declarația vamală sau în Chitanța de percepere a drepturilor de import și export se va indica marca, modelul și anul producerii autovehiculului pentru care se introduc părțile și accesoriile uzate, precum și sistemul autovehiculului în care urmează a fi utilizate părțile și accesoriile uzate (de exemplu*, aripă auto fostă în folosință, parte a caroseriei; radiator auto fost în folosință, parte a sistemului de răcire al motorului sau a sistemului de climatizare al autovehiculului etc.)*.